
Oratorij Slovenija objavlja
Glasbeni natečaj »Oratorijska himna 2027«

Razpisni pogoji

1. Sodelovanje na natečaju ni pogojeno s starostjo, glasbeno izobrazbo ali statusom animatorja na oratoriju.
2. Vsak avtor lahko sodeluje največ s tremi skladbami.
3. Natečaj velja od objave na spletni strani oratorij.net do vključno 8. decembra 2026. 
4. Tematika letošnjega oratorija sv. mati Terezija, geslo oz. naslov pa bo »POJDI IN LJUBI!« Geslo izhaja iz Jezusovega klica k radikalni ljubezni do ubogih, ki ga je prejela in po njem živela mati Terezija. 
Izpostavljene vrednote letošnje oratorijske zgodbe so naslednje:

· POSLUŠNOST BOŽJI VOLJI (Mati Terezija je vse življenje poskušala uresničevati Božjo voljo. Najprej je sledila njegovemu klicu v misijone. Tam je naredila posebno zaobljubo, da Bogu ne ob ničesar odrekla. In ko je prejela Njegov klic k pomoči najbolj ubogim med ubogimi, je bila poslušna tudi temu klicu. Zvesta mu je ostala vse do smrti kljub temu, da Boga ni več slišala in doživljala njegove bližine, tako kot se ji je razodel ob klicu.)

· SKROMNOST (Da bi bila blizu ubogim, je mati Terezija svojo zaobljubo uboštva živela v polnosti. V svoji skromnosti je za svojo redovno oblačilo izbrala sari, ki so ga nosili reveži, zase pa vedno izbrala najslabši delež. Tako si je na primer izbrala najbolj vročo in zato najmanj zaželeno sobico v samostanu, da ne bi v njej morala živeti kakšna druga sestra.) 

· RAZDAJANJE (Vse, kar je imela, je bila mati Terezija pripravljena razdati revežem: kakršno koli premoženje ali hrano, ki jo je prejela, pa tudi ves svoj čas, energijo in ljubezen. Posvetila se je vsakemu, ki je potreboval njeno pomoč.)

· ADORACIJA (Bistveni vir moči za svoje delovanje in za delovanje svojih sester je mati Terezija našla v adoraciji pred Najsvetejšim. Zato misijonarke ljubezni tudi danes vsak dan eno uro preživijo v adoraciji.)

· PONIŽNOST (Mati Terezija je za svoje delo v življenju prejela tudi številne nagrade, celo Nobelovo nagrado za mir. A nikoli ni iskala slave ali lastne potrditve. Vse je pripisovala Božjemu vodstvu. Ona je bila le svinčnik v Božjih rokah.)
5. Kriteriji za presojo besedila:
Vsebina besedila mora biti – posredno ali neposredno – vezana na temo (glavno osebo), sporočilo, vrednote ali geslo Oratorija 2027. 
Besedilo naj nosi konkretno sporočilo, ki naj bo spodbudno ter primerno in razumljivo za osnovnošolske otroke. Naj ne bo toliko splošno ali abstraktno, da se iz nje ne razbere, da poje o oratorijski temi.
Pesem naj ima naslov, ki ustvarjalno povzema njeno vsebino (ni potrebno, da je naslov pesmi enak naslovu Oratorija 2027).
6. Kriteriji za presojo melodije:
Melodija naj bo primerna za himno (živahna, navdušujoča, spevna, ne prepočasna ali melanholična) in za izvajanje z osnovnošolskimi otroki (dovolj enostavna, da se je otroci zlahka naučijo in jo brez težav pojejo). Naj torej ne vsebuje prezahtevnih intervalov, ritmičnih vzorcev in prevelikega višinskega razpona.
Pisana mora biti kot otroška popevka, ne kot zborovska skladba. Dobro mora zveneti tudi zgolj ob spremljavi kitare.
7. Skladba mora biti v celoti izvirno avtorsko delo.
8. Prijava na natečaj mora vsebovati:

· besedilo pesmi, opremljeno s harmonijami oz. akordi;
· notni zapis pesmi;

· demo posnetek (mp3 ali mp4 format);
· sken ali fotografijo podpisanega prijavnega obrazca (glej prilogo spodaj);
· sken ali fotografijo podpisane izjave avtorja/avtorjev, da je skladba izvirno avtorsko delo, ter soglasje avtorja/avtorjev, da lahko Oratorij Slovenija brez plačila honorarja pesem objavi na spletnih straneh Oratorij.net, v oratorijskem priročniku in v mladinskih pesmaricah (glej prilogo spodaj).

9. Prispevke pošljite na naslov: 
pisarna@oratorij.net 
10. Pesmi, ki bodo prispele do izteka razpisnega roka, bo po objavljenih kriterijih pregledala in ocenila natečajna komisija. 
11. Zmagovalna pesem bo uradna himna Oratorija 2027. Objavljena bo v Oratorijskem priročniku 2027, v dogovoru z avtorji bo studijsko posneta in promovirana na svetovnem spletu. Njen avtor bo prejel simbolično nagrado. 
12. Po presoji natečajne komisije bodo lahko v oratorijskem priročniku objavljene tudi druge pesmi, ki bodo dosegle zadovoljiv nivo kakovosti. 
13. Natečajna komisija ima možnost, da v primeru, da zadovoljivega nivoja kakovosti ne dosega nobena prispela pesem, za oratorijsko himno ne razglasi nobene od njih.  

14. V primeru morebitnih dodatnih vprašanj nam zainteresirani za sodelovanje na natečaju pišite na elektronski naslov pisarna@oratorij.net.  
Prijavni obrazec za

Izjava in soglasje
Izjavljam, da je skladba izvirno avtorsko delo in da tako sprejmem vso moralno in materialno odgovornost za morebitne zahtevke tretjih oseb in za škodo, ki bi s tem nastala za Oratorij Slovenija (Zavod Salesianum, OE Oratorij Slovenija).
Strinjam se, da lahko Oratorij Slovenija brez plačila honorarja pesem objavi na spletnih straneh Oratorij.net, oratorijskih gradivih in v pesmaricah.

